কুয়েত-কেনিয়া সম্পর্ক
কুয়েত-কেনিয়া সম্পর্ক, কুয়েত এবং কেনিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। কেনিয়ার রাজধানী নাইরোবিতে কুয়েতের একটি স্থায়ী দূতাবাস রয়েছে। অপরদিকে কুয়েতের রাজধানী কুয়েত সিটিতে কেনিয়ার একটি স্থায়ী দূতাবাস রয়েছে। কেনিয়াতে অবস্থিত কুয়েতের দূতাবাসটি ১৯৬৫ সালে চালু করা হয়। তবে সেই সময় কুয়েত কোন রাষ্ট্রদূত নিয়োগ দেয় নি। ১৯৬৮ সালে কুয়েত, কেনিয়াতে তাদের রাষ্ট্রদূত নিয়োগ দেয়। অপরদিকে ২০০৭ সালে, কেনিয়া, কুয়েতে তাদের দূতাবাস চালু করে এবং সে বছরই, কুয়েতে তাদের রাষ্ট্রদূত নিয়োগ দেয়।